અખિલેશ હોલમાં બેઠાં- બેઠાં જ્યારે શ્રેયા વિશે વિચારી રહ્યો હતો, એવામાં કોઈ એક અજાણી તાકાત કે એનર્જી અખિલેશને પોતાની તરફ ખેંચી રહી હોય કે બોલાવી રહી હોય તેવું લાગી રહ્યું હતું, અખિલેશને જાણે કોઈ બોલાવી રહ્યું હોય તેવું લાગી રહ્યું હતું, પોતે થોડીક ગભરાહટ અને બેચેની મહેસુસ કરી રહ્યો હતો, તેના હૃદયના ધબકારા ધીમે-ધીમે વધી રહ્યાં હતાં, કપાળ પર પરસેવાનાં ટીપાઓ ઉપસી આવ્યાં હતાં, પોતે જાણે વર્ષોથી તરસ્યો હોય તેવી તરસ લાગી રહી હતી, આથી અખિલેશે પોતાની સામે રહેલાં ટેબલ પર પડેલ પાણીનો ગ્લાસ ઉઠાવીને એક જ શ્વાસમાં બધું જ પાણી પીઈ લીધું, તેમ છતાંપણ હજુય અખિલેશને સારું નહોતું લાગી રહ્યું.